CELEX: 32013D0710
Language: el
Date: 2013-12-02 00:00:00
Title: 2013/710/ΕΕ: Απόφαση της Επιτροπής, της 2ας Δεκεμβρίου 2013 , για την τροποποίηση της απόφασης 2012/757/ΕΕ σχετικά με την τεχνική προδιαγραφή διαλειτουργικότητας για το υποσύστημα διεξαγωγή και διαχείριση της κυκλοφορίας του σιδηροδρομικού συστήματος της Ευρωπαϊκής Ένωσης [κοινοποιηθείσα υπό τον αριθμό C(2013) 8377]  Κείμενο που παρουσιάζει ενδιαφέρον για τον ΕΟΧ

4.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 323/35
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Δεκεμβρίου 2013
   για την τροποποίηση της απόφασης 2012/757/ΕΕ σχετικά με την τεχνική προδιαγραφή διαλειτουργικότητας για το υποσύστημα διεξαγωγή και διαχείριση της κυκλοφορίας του σιδηροδρομικού συστήματος της Ευρωπαϊκής Ένωσης
   [κοινοποιηθείσα υπό τον αριθμό C(2013) 8377]
   (Κείμενο που παρουσιάζει ενδιαφέρον για τον ΕΟΧ)
   (2013/710/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (1), και ιδίως το άρθρο 6 παράγραφος 1 δεύτερο εδάφιο,
   Εκτιμώντας τα ακόλουθα:
   
               (1)
            
            
               Στο άρθρο 12 του κανονισμού (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τη σύσταση Ευρωπαϊκού Οργανισμού Σιδηροδρόμων (2), προβλέπεται ότι ο Ευρωπαϊκός Οργανισμός Σιδηροδρόμων (εφεξής «ο Οργανισμός») μεριμνά για την προσαρμογή των τεχνικών προδιαγραφών διαλειτουργικότητας («ΤΠΔ») στην τεχνική πρόοδο, τις εξελίξεις της αγοράς και τις κοινωνικές απαιτήσεις και προτείνει στην Επιτροπή τις τροποποιήσεις των ΤΠΔ που κρίνει αναγκαίες.
            
         
               (2)
            
            
               Με την απόφαση Ε(2007) 3371, της 13ης Ιουλίου 2007, η Επιτροπή έδωσε στον Οργανισμό πλαίσιο εντολής για να εκτελέσει ορισμένες δραστηριότητες με βάση την οδηγία 96/48/ΕΚ του Συμβουλίου, της 23ης Ιουλίου 1996, σχετικά με τη διαλειτουργικότητα του διευρωπαϊκού σιδηροδρομικού συστήματος υψηλών ταχυτήτων (3), και με βάση την οδηγία 2001/16/ΕΚ του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για τη διαλειτουργικότητα του συμβατικού διευρωπαϊκού σιδηροδρομικού συστήματος (4). Με βάση τις προϋποθέσεις του πλαισίου εντολής, ζητήθηκε από τον Οργανισμό να αναθεωρήσει την ΤΠΔ για τη λειτουργία και τη διαχείριση της κυκλοφορίας.
            
         
               (3)
            
            
               Το προσάρτημα A των ΤΠΔ που ισχύουν για τη διεξαγωγή και τη διαχείριση της κυκλοφορίας αναφέρεται στην έκδοση 2 των κανόνων λειτουργίας του Ευρωπαϊκού Συστήματος Διαχείρισης της Σιδηροδρομικής Κυκλοφορίας (ERTMS) που αναπτύχθηκαν με βάση τις προδιαγραφές απαιτήσεων συστήματος (SRS) της έκδοσης 2.3.0.d του Ευρωπαϊκού Συστήματος Ελέγχου Αμαξοστοιχιών (ETCS).
            
         
               (4)
            
            
               Οι ισχύουσες εκδόσεις των προδιαγραφών ERTMS/ETCS είναι η «γραμμή βάσης 2» και η «γραμμή βάσης 3». Η έκδοση των «αρχών και κανόνων λειτουργίας του ERTMS» που αντιστοιχεί στα «ERTMS/ETCS/γραμμή βάσης 3» είναι η έκδοση 3. Αυτό πρέπει να αντικατοπτρίζεται στις ΤΠΔ για τη λειτουργία και τη διαχείριση της κυκλοφορίας.
            
         
               (5)
            
            
               Στις 5 Ιουλίου 2012 ο Οργανισμός εξέδωσε σύσταση (ERA/REC/05-2012/INT-ERTMS) προκειμένου να επικαιροποιήσει την έκδοση των «αρχών και κανόνων λειτουργίας ERTMS» που αναφέρεται στην απόφαση 2012/757/ΕΕ της Επιτροπής, της 14ης Νοεμβρίου 2012, σχετικά με την τεχνική προδιαγραφή διαλειτουργικότητας για το υποσύστημα διεξαγωγή και διαχείριση της κυκλοφορίας του σιδηροδρομικού συστήματος της Ευρωπαϊκής Ένωσης και την τροποποίηση της απόφασης 2007/756/ΕΚ της Επιτροπής (5).
            
         
               (6)
            
            
               Η απόφαση 2012/757/ΕΕ πρέπει, επομένως, να τροποποιηθεί.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε σύμφωνα με τις διατάξεις του άρθρου 29 παράγραφος 1 της οδηγίας 2008/57/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το προσάρτημα Α του παραρτήματος Ι της απόφασης 2012/757/ΕΕ (ΤΠΔ «Διεξαγωγή και διαχείριση της κυκλοφορίας») αντικαθίσταται από το ακόλουθο κείμενο:
   
      
         «Προσάρτημα Α
         
            Κανόνες λειτουργίας για τα ERTMS/ETCS και ERTMS/GSM-R
         
         Οι κανόνες λειτουργίας για τα ERTMS/ETCS και τα ERTMS/GSM-R προδιαγράφονται στο τεχνικό έγγραφο “Κανόνες και αρχές λειτουργίας για τα ERTMS και GSM-R — έκδοση 3” που δημοσιεύθηκε στον ιστότοπο του ERA (www.era.europa.eu).».
      
   
   Άρθρο 2
   Η παρούσα απόφαση εφαρμόζεται από την 1η Ιανουαρίου 2014.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Δεκεμβρίου 2013.
      
         
            Για την Επιτροπή
         
         Siim KALLAS
         
            Αντιπρόεδρος
         
      
   
   
      (1)  ΕΕ L 191 της 18.7.2008, σ. 1.
   
      (2)  ΕΕ L 164 της 30.4.2004, σ. 1.
   
      (3)  ΕΕ L 235 της 17.9.1996, σ. 6.
   
      (4)  ΕΕ L 110 της 20.4.2001, σ. 1.
   
      (5)  ΕΕ L 345 της 15.12.2012, σ. 1.